બાર્બાડોસઃ વેસ્ટ ઇન્ડીઝ અને પાકિસ્તાન વચ્ચે શરૂ થયેલી બીજી ટેસ્ટ મેચના ગઈ કાલે બીજા દિવસની રમત પૂરી થઈ ત્યારે પાકિસ્તાને તેના પ્રથમ દાવમાં ત્રણ વિકેટે ૧૭૨ રન બનાવી લીધા હતા. ગઈ કાલે રમત બંધ રહી ત્યારે અઝહરઅલી ૮૧ રન અને કેપ્ટન મિસબાહ ઉલ હક સાત રને અણનમ રહ્યા હતા. અગાઉ વેસ્ટ ઇન્ડીઝનો પ્રથમ દાવ ૩૧૨ રનમાં સમેટાઈ ગયો હતો. પાકિસ્તાન તરફથી મહંમદ અબ્બાસે ચાર, મહંમદ આમિરે ત્રણ અને યાસિર શાહે બે વિકેટ ઝડપી હતી.